stanford-oval/wikipedia huggingface dataset:
Ennätystehdas
Jaksot > Kuudes tuotantokausi (2012) > Jakso 3 – 24. maaliskuuta

| Tekijä | Ennätysyritys | Tulos |
| --- | --- | --- |
| Juha Lapiolahti | Proteesilämäri | 93 km/h. |
| Marko Kallio | Kolmen banaanin syönti mahdollisimman nopeasti. | 1 min 17 s. |
| Antero Joki | Syvyyssukellus. | 100 metriä. |
| Keijo Purmonen | Suomalaisten laulajien imitointi | 37 imitointia tunnistettu. |
| Alain Robert | Kiipeily ilman turvaköysiä. | Ranskan korkein rakennus. |
Jaksot > Kuudes tuotantokausi (2012) > Jakso 4 – 31. maaliskuuta

| Tekijä | Ennätysyritys | Tulos |
| --- | --- | --- |
| Jouni Manninen | Paitojen pukeminen päällekkäin 3 minuutissa. | 30 paitaa. |
| Juhani Lehtonen | Mämmituokkosen syöminen. | 32 sekuntia. |
| Kimmo Lehtonen | Keilailukaadot neljällä radalla. | 300 pistettä / 3 min 49 s. |
| Ramin Sohrab | Kärrynpyörä 0,35 sekunnissa. | 13 kärrynpyörää 10 sekunnissa. |
| Veli-Matti Lehtikangas | Haudassa makaaminen. | 8 vuorokautta. Maailmanennätys. |
Jaksot > Kuudes tuotantokausi (2012) > Jakso 5 – 7. huhtikuuta

| Tekijä | Ennätysyritys | Tulos |
| --- | --- | --- |
| Lyde Lyytikäinen | Suonsilmäkkeessä seisominen. | Ei uutta ennätystä. |
| Seppo Keskinen | Olutpullojen avaaminen moottorisahalla 10 sekunnissa. | 12 pulloa. |
| Tuikku Karhu | Pystykellunta. | 95 minuuttia. |
| Akumatti Leskinen | Kipsilevyjen läpi juokseminen. | 6 levyä. |
| Markku Mutanen | Jalkapuussa istuminen. | 9 tuntia. |
| Lyde Lyytikäinen | -23 -asteisessa pakastimessa oleilu. | 41 min 15 s. Uusi Suomen ennätys. |
Jaksot > Kuudes tuotantokausi (2012) > Jakso 6 – 14. huhtikuuta

| Tekijä(t) | Ennätysyritys | Tulos |
| --- | --- | --- |
| Erkki-Pekka Mäkinen | Oman kappaleen karaokelaulanta. | 24 tuntia. |
| Roman Federenko | Kolmen koripallon tasapainottelu. | Yritys onnistui. |
| Henry Pyykölä | Nopein golfkierros joukkueella. | 29.58 minuuttia. |
| Alvari Grönfors (9 vuotta) | 1. Voimaisku. | 34 kiloa. |
| Alvari Grönfors (9 vuotta) | 2. Nopeusisku. | 27 kiloa. |
| Alvari Grönfors (9 vuotta) | 3. Voimapotku. | 85 kiloa. |
| Lauri Sahlstedt, Janne Ollenberg | Illallispöydän kattaminen pienkuormaajalla. | 2 minuuttia, 58 sekuntia. |
Jaksot > Kuudes tuotantokausi (2012) > Jakso 7 – 28. huhtikuuta

| Tekijä | Ennätysyritys | Tulos |
| --- | --- | --- |
| Mikael Westö | Liaanihyppy. | 3,90 metriä. |
| Eppu Salminen | Amsterdamin yli pyöräily alasti. | Yritys onnistui. |
| Jari Silman | Rekan peruuttaminen sokkona. | 32 metriä. |
| Henrik Lahti | Golfin fore-huudon voimakkuus. | 119 desibeliä. |
| Jeb Corliss | Siipipuvulla lentäminen Taivaan portin läpi. | Ensimmäisenä maailmassa. |
Jaksot > Kuudes tuotantokausi (2012) > Jakso 8 – 26. toukokuuta

| Tekijä(t) | Ennätysyritys | Tulos |
| --- | --- | --- |
| Kai Pitkänen | Rubikin käärmeen kokoaminen. | 7.73 sekuntia. |
| Keke Pulliainen | Kengännauhojen sitominen ilman käsiä | 6.36 sekuntia |
| Emilia Sysimetsä (2 vuotta) | 2-vuotiaiden koirauinti. | 20 metriä |
| Joonas Koskelainen | Mutafutispotkun nopeus | 62 km/h |
| Mikko Pennanen | Uimahyppy renkaan läpi | Renkaan halkaisija 42 cm |
| Eppu Salminen, Antero Mertaranta | -50 -asteisessa kylmässä saunassa oleskelu. | 43:64 sekuntia. |
Jaksot > Kuudes tuotantokausi (2012) > Jakso 9 – 2. kesäkuuta

| Tekijä(t) | Ennätysyritys | Tulos |
| --- | --- | --- |
| Petri Knookala | Jalkapallon pomputtelu selällään maaten | 15 minuuttia |
| Nea Snellman (11 vuotta) | Varpailla kävely | 100 metriä |
| Sami Kontio | Kiihdytys taitolentokoneella | 0–100 km/h - 5.56 sek |
| Jukka Mäennenä | Tail Whip Air -pyöräytykset | 24 kappaletta minuutissa |
| Janos Uotila | Golfpallon lyönti ovien läpi | 3 ovea |
Jaksot > Kuudes tuotantokausi (2012) > Jakso 10 – 9. kesäkuuta

| Tekijä(t) | Ennätysyritys | Tulos |
| --- | --- | --- |
| Funky Team Gorillaz | Cheerleaderin korkeusheitto | 4,30 metriä |
| Jari Sillman | Rekan peruuttaminen | 300 metriä - 1 min 13 sek |
| Eppu Salminen | Samppanjaillallinen kuumailmapallossa | 1250 metriä |
| Risto Rantanen | Suomen euroviisuedustajien luetteleminen | 2 min 51 sek |
| Tomi Virta | Olutpullojen avaaminen hampailla | 1 minuutti / 59 pulloa |
Jaksot > Kuudes tuotantokausi (2012) > Jakso 11 – 16. kesäkuuta

Jaksossa seurattiin Eppu Salmisen etenemistä voittajan luo. Jaksossa otettiin välillä häneen yhteyttä. Jaksossa seurailtiin sarjasta irrallisia ennätyksiä. Voiton vei Nino Kinnunen Jämsästä.
Jaksot > Kuudes tuotantokausi (2012) > Jakso 11 – 16. kesäkuuta > Sarjasta irralliset ennätykset

| Tekijä | Tietoa |
| --- | --- |
Fredi Noc: Nuorallakävely yläilmoissa, huikeissa korkeuksissa, seitsemässä päivässä, seitsemällä eri vuorella
Many It Sing: Antero sai luvan kuvata tätä hurjapäätä, joka touhuaa sadan erittäin myrkyllisen cobrakäärmeen kanssa.
mister x: Tämä esitti taitojaan että kuinka nopeasti pystyy ylittämään kuusikaistaisen moottoritien jäämättä auton alle.
Yhdeksän eniten ääniä saanutta kilpailijaa
| Tekijä | Ennätysyritys | Tulos |
| --- | --- | --- |
| 1. Nino Kinnunen (2 vuotta) | Autojen tunnistus | 25 autopelikorttia |

| 2. Ramin Sohrab | Kärrynpyörä 0,35 sekunnissa | 13 kärrynpyörää 10 sekunnissa |
| 3. Keijo Purmonen | Suomalaisten laulajien imitointi |  |
| 4. Jani Ylipahkala | Kiihdytys kahdella renkaalla | Nopeus 122 km/h |
| 5. Antero Joki | Syvyyssukellus | 100 metriä |
| 6. Juha Lapiolahti | Proteesilämäri | 93 km/h |
| 7. Kimmo Lehtonen | Keilailukaadot neljällä radalla | 300 pistettä / 3 min 49 s |
| 8. Petri Knookala | Jalkapallon pomputtelu selällään maaten | 15 minuuttia |
| 9. Jari Sillman | Rekan peruuttaminen sokkona | 32 metriä |
Olli Hokkasen ennätysyritys

Mikkeliläisen Olli Hokkasen esiintymisestä ohjelman ensimmäisellä kaudella muotoutui mediailmiö. 19. marraskuuta 2006 televisioidussa lähetyksessä Hokkanen yritti juoda 1,5 litraa Coca-Colaa, joka oli jaettu seitsemään lasiin. Mitään aikarajaa suorituksella ei ollut, koska aiempaa Suomen ennätystä suorituksesta ei ollut. Hokkanen keskeytti yrityksensä juotuaan kolme lasillista ja ilmoitti keskeyttämisen syyksi sen, että "ei pysty. On niin hapokasta, ettei pysty." Hokkasen kommentista tuli lentävä lause.  Ilmiö synnytti myös kolanjuonnin SM-kiertueen, jonka juontajana Olli Hokkanen oli.
Vuorosanat Juontajan ja Hokkasen välillä
Aiheesta muualla

Ohjelman kotisivut
Michael Hutchence

Michael Hutchence vuonna 1986.
Michael Kelland John Hutchence (22. tammikuuta 1960 Sydney – 22. marraskuuta 1997 Sydney) oli australialainen muusikko, joka tuli tunnetuksi INXS-yhtyeen laulajana. INXS julkaisi ensimmäisen albuminsa vuonna 1980. Hutchence sai uransa aikana myös elokuvarooleja.
Elämä ja ura

Hutchence syntyi Sydneyssä Kelland ("Kell") ja Patricia Hutchencen pojaksi, mutta varttui Hongkongissa, jossa hän kävi King George V Schoolin. Palattuaan teini-ikänsä viimeisinä vuosina Sydneyyn hän tutustui tuleviin yhtyetovereihinsa ja perusti The Farriss Brothersiksi nimetyn kokoonpanon, josta lopulta tuli INXS.
Kuolema

Hutchence löytyi kuolleena sydneyläisestä hotellihuoneesta marraskuussa 1997. Kuolinsyy jäi kiistellyksi, mutta ilmeisesti laulaja oli tehnyt itsemurhan hirttäytymällä. Hänen tiedetään käyttäneen fluoksetiinia, ja lisäksi hänen elimistöstään löytyi alkoholin ja kokaiinin käytön merkkejä.
Michael Irvin

Michael Irvin vuonna 2007.
Michael Jerome Irvin (s. 5. maaliskuuta 1966 Fort Lauderdale, Florida) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hän pelasi koko 11-vuotisen ammattilaisuransa ajan NFL-liigan Dallas Cowboysissa.
NFL-ura

Dallas Cowboys varasi Miamin yliopistossa pelanneen Irvinin vuoden 1988 NFL:n varaustilaisuudessa ensimmäisellä kierroksella, 11. pelaajana. Hän voitti seurassa kolme Super Bowlia, sekä tuli valituksi viidesti NFL:n tähdistöotteluun Pro Bowliin. Hän joutui lopettamaan uransa kauteen 1999 loukkaantumisen seurauksena.
Irvin valittiin vuonna 2007 amerikkalaisen jalkapallon Hall of Fameen.
Muuta

Irvin on toiminut vuodesta 2009 asiantuntijana NFL:n omalla televisiokanavalla NFL Networkilla. Hänellä on myös ollut pieni rooli useissa elokuvissa sekä televisio-ohjelmissa, kuten vuonna 2005 julkaistussa, Adam Sandlerin tähdittämässä elokuvassa Luunmurskaajat.
Michael I. Saaristo

Michael (Mikko) Ilmari Saaristo (1. syyskuuta 1938 Viipuri – 27. huhtikuuta 2008 Turku) oli suomalainen biologi.
Mikko Saaristosta tuli ylioppilas Tampereen lyseosta vuonna 1960. Hän opiskeli Turun yliopistossa biologiaa ja valmistui filosofian kandidaatiksi vuonna 1968 ja lisensiaatiksi 1972. Hänen väitöskirjansa vuodelta 1977 käsitteli hämähäkkieläinten fysiologiaa.
Saaristo sai dosentin nimityksen Turun yliopistoon 1979, jossa hän työskenteli lähes koko työuransa. Viime aikoina hän oli museonhoitaja. Eräässä vaiheessa Saaristo toimi Suomen Akatemian tutkimusassistenttina ja uransa alussa Turun lyseon biologian opettajana.
Saaristo tutki hämähäkkejä, erityisesti riippuhämähäkkejä (heimo Linyphiidae). Hän julkaisi yli 60 artikkelia hämähäkeistä. Hyönteisistä hän julkaisi 9 artikkelia päivänkorennoista ja viisi artikkelia muurahaisista. Saaristo kuvaili tieteelle uusina noin 70 hämähäkkisukua ja 135 -lajia.
Saaristo kävi tutkimusmatkoilla muun muassa Seychelleillä, Sri Lankassa, Kiinassa ja Kazakstanissa. Hänet kutsuttiin kansainvälisen hämähäkkitutkijain seuran (International Society of Arachnology) kunniajäseneksi.
Mikko Saaristo tarkkaili myös lintuja ja perhosia. Hän oli myös innokas vapaa-ajan kalastaja. Hän oli erinomainen piirtäjä, joka käytti taitoaan kuvittamalla omia ja myös muiden artikkeleita. Saaristo oli naimisissa ja hänellä oli kaksi lasta.
Kirjoituksia

Revision of the Finnish species of the genus Caenis Steph. (Ephemeroptera). Ann. Entomol. Fennici 32. (1966).
Revision of the genus Maro O. P.-Cambridge (Araneae, Linyphiidae). Ann. Zool. Fennici 8. (1971).
Secondary genital organs in the taxonomy of Lepthyphantinae (Araneae, Linyphiidae). - Reports, Dept. Zool., Univ. Turku. 6: 1 - 16. (1977).
A new subfamily of linyphiid spiders based on a new genus created for the keyserlingi-group of the genus Lepthyphanthes (Aranei: Linyphiidae). Arthropoda Selecta 16. (2007).
Aiheesta muualla

Michael Saariston muistokirjoitus. Helsingin Sanomat 27.4.2008 (käyttäjätunnuksella).
Heinrich Bullinger

| Heinrich Bullinger |
| --- | --- |

Henkilötiedot
Syntynyt: 18. heinäkuuta 1504 Bremgarten, Aargau, Sveitsi
Kuollut: 17. syyskuuta 1575 (71 vuotta) Zürich, Sveitsi
Heinrich Bullinger (18. heinäkuuta 1504 Bremgarten, Aargau, Sveitsi – 17. syyskuuta 1575 Zürich, Sveitsi) oli sveitsiläinen uskonpuhdistaja sekä Ulrich Zwinglin seuraaja Zürichin hengellisenä johtajana.
Varhaiset vuodet

Heinrich Bullinger syntyi 18. heinäkuuta 1504 Sveitsin Bremgartenissa samannimisen katolisen papin pojaksi. Hänen isänsä eli laillistamattomassa mutta vakiintuneessa suhteessa Bullingerin äidin kanssa. Tällainen käytäntö oli katolisen papiston selibaattisäädöksestä huolimatta melko yleinen tapa seurakuntapapiston keskuudessa. Suoritettuaan perusopinnot Bullinger lähti 12-vuotiaana Emmerichiin latinakouluun. Vuosien 1519–1522 aikana hän opiskeli Kölnin yliopiston filosofisessa tiedekunnassa ja valmistui sieltä maisteriksi. Opiskelujensa aikana hän tutustui reformaatioon ja ryhtyi sen kannattajaksi.
Uskonpuhdistuksen palveluksessa

3. helmikuuta 1523 Bullinger kutsuttiin Kappelin luostarikoulun teologiseksi opettajaksi. Hän toimi tässä tehtävässä vuoteen 1529 asti, jolloin hän siirtyi kotikaupunkinsa Bremgartenin kirkkoherraksi. Kyseisenä vuonna hänen oli myös tarkoitus osallistua Marburgin uskontokeskusteluun Zwinglin avustajana, mutta tämä ei toteutunut. Zwinglin kaaduttua 11. lokakuuta 1531 Kappelin taistelussa jäi Zürich ilman uskonnollista johtajaa. Niinpä kaupungin raati kutsui Bullingerin Grossmünsterin saarnaajaksi ja Zürichin kirkon esimieheksi (Antistes). Bullinger aloitti tehtävässään 9. joulukuuta 1531 ja toimi siinä kuolemaansa asti.
Hän oli jollain tavalla mukana Confessio Helvetica priorin (1536) laatimisessa sekä kirjoitti Confessio Helvetica posteriorin vuonna 1561 henkilökohtaisena tunnustuksenaan. Vuonna 1564 hän mahdollisesti täydensi sitä ja sanoi sen olevan teologinen testamenttinsa. Pfalzin vaaliruhtinaan Fredrik III:n tarvitessa valtiopäiville esitystä reformoidun uskon sisällöstä tämä pyysi kanslerinsa välityksellä Bullingerin laatimaa tekstiä käyttöönsä. Jo ennen valtiopäiviä Sveitsin protestanttien edustajat hyväksyivät tekstin Baselia lukuun ottamatta, joka sekin allekirjoitti sen 1642. Pfalzin reformoitujen otettua Bullingerin tunnustuksen käyttöön sen omaksuivat pian myös Skotlannin, Böömin, Unkarin, Siebenbürgenin ja Hollannin reformoidut.
Bullinger kuoli syksyllä 1575.
Lähde

Toiviainen, Kalevi: Kirkko ja valtio Confessio Helvetica posteriorin mukaan.  Helsinki:  Suomalainen Teologinen Kirjallisuusseura, 1973.
Aiheesta muualla

Heinrich Bullingerin teoksia Post Reformation Digital Libraryssa
Kuvia tai muita tiedostoja aiheesta Heinrich Bullinger Wikimedia Commonsissa
Memnon Rhodoslainen

Memnon Rhodoslainen (m.kreik. Μέμνων ὁ Ῥόδιος, Memnōn ho Rhodios, noin 380–333 eaa.) oli rhodoslainen sotilas, joka johti kreikkalaisia palkkasotilaita, jotka olivat Persian kuninkaan Dareios III:n alaisena. Hän johti joukkojaan, kun Aleksanteri Suuri hyökkäsi Persiaan vuonna 334 eaa.
Elämä

Memnonin ura alkoi hänen veljensä Mentorin alaisena. Mentorista oli tullut persialaisten joukkojen ylipäällikkö lännessä ja hän oli mennyt naimisiin satraappi Artabazoksen tyttären Barsinen kanssa. Artabazos meni myös naimisiin veljesten erään siskon kanssa. Kun Artabazos alkoi kapinoida Artakserkses III:ta vastaan, asettuivat veljekset hänen puolelleen. Artabazos kuitenkin kukistettiin ja Memnon pakeni Makedoniaan kuningas Filippos II:n hoviin. Artakserkses kuitenkin armahti Mentorin ja pian myös Memnon sai palata. Kun Mentor kuoli vuonna 340 eaa., meni Memnon naimisiin Barsinen kanssa. Artakserkses ei kuitenkaan uskaltanut nimittää Memnonia ylipäälliköksi.
Vuonna 336 eaa. Filippos lähetti Parmenionin Vähään-Aasiaan tekemään esivalmisteluja Filippoksen suurelle hyökkäykselle Persian valtakuntaa vastaan. Memnon kukisti kuitenkin Parmenionin Magnesian lähettyvillä.
Vuonna 334 eaa. Filippoksen poika Aleksanteri aloitti sotaretkensä Persian valtakuntaa vastaan. Memnon uskoi, etteivät persialaiset pystyisi voittamaan makedonialaisia taistelussa ja yrittikin suostutella toisia persialaisia päällikköjä käyttämään mieluummin poltetun maan taktiikkaa. Näin ei kuitenkaan käynyt ja Aleksanteri kukisti persialaiset satraapit Granikosjoen taistelussa.
Granikoksen jälkeen Dareios III nimitti Memnonin ylipäälliköksi ja lähetti Persian laivaston Aigeianmerelle. Aleksanteri valloitti Vähän-Aasian länsirannan, mutta Memnon piti hyvin linnoitetun Halikarnassoksen hallussaan. Aleksanteri päätti alkaa piirittää kaupunkia. Halikarnassoksen piirityksessä makedonialaiset menettivät monia sotilaita, ja kun he lopulta saivat kaupungin vallattua, pääsivät persialaiset pakenemaan meritse ilman merkittäviä tappioita.
Halikarnassoksen menetyksen jälkeen Memnonin tarkoitus oli vallata Aigeianmeren saaristo ja edetä Hellespontille asti. Hän yritti myös saada Spartan kuninkaan Agiksen hyökkäämään Makedoniaa vastaan. Jos hän olisi onnistunut, olisi Aleksanterin ollut pakko luopua hyökkäyksestään ja palata Makedoniaan. Aleksanterin onneksi Memnon kuitenkin menehtyi elokuussa 333 eaa.
Memnonin vaimosta Barsinesta tuli myöhemmin Aleksanteri Suuren rakastajatar ja he saivat vuonna 327 eaa. pojan, Herakleen.
Metatutkimus

Metatutkimus eli kokoomatutkimus eli koontitutkimus tarkoittaa aiempien tutkimusten pohjalta tehtyä synteesiä. Yksinkertaisimmillaan se vain tuottaa painotetun keskiarvon aiemmista tutkimuksista. Näin tulos perustuu aiempien tutkimusten datan yhdisteeseen ja on siten periaatteessa luotettavampi kuin mikään niistä yksinään.
Metatutkimusta varten kootaan aiheesta tehtyjä tutkimuksia koskevia aiempia artikkeleita. Metatutkimuksen keskeinen ongelma on olennaisten artikkelien ja luotettavan tiedon löytäminen. Tutkimuksen aloittamisen ensimmäinen vaihe on tutkimusongelman määrittäminen ja jäsentäminen. Sen jälkeen etsitään ja kootaan artikkelit. Eri näkemysten mukaan valintakriteerit on tehtävä joko ennen artikkelien kokoamista tai kriteerit muotoutuvat kokoamisen aikana, niin että materiaalia kootaan mahdollisimman paljon. Ne luetaan ja niistä karsitaan pois epäolennaiset. Valinta voidaan tehdä myös otannalla. Valintakriteerien määrittämiseksi voidaan määritellä avainkäsitteet, ja artikkelien haku tehdään hakuohjelmilla. Kolmas vaihe on artikkelien analysointi.
Meta-analyysin tarkoituksena on, että teksteillä saadaan aiheeseen eri näkökulmia ja että koottuna yhteen ne edustavat samaa aluetta.
Meta-analyysi on tyypillinen kirjallisuuskatsaus, mutta systemaattisen kirjallisuuskatsauksen voi tehdä myös ilman tilastollisia menetelmiä.
Milky Way (suklaa)

Milky Way on Marsin kehittämä suklaapatukka. Patukasta on kaksi erilaista versiota, toinen Pohjois-Amerikkaan ja toinen muualle maailmaan. Pohjois-Amerikan versio on sisältä karamellilla päällystettyä suklaamallas-nougat'ta, ja ulkokuori on tehty maitosuklaasta. Sillä on paljon samankaltaisuuksia Mars-patukan kanssa, jota myydään muissa maissa. Muita alueita varten valmistetuissa Milky Way -patukoissa ei ole karamellia, ja se taas on samankaltainen amerikkalaisen 3 Musketeers -suklaapatukan kanssa.
Monique Berlioux

Monique Berlioux vuonna 1943.
Monique Berlioux (22. joulukuuta 1925 Metz – 27. elokuuta 2015 Pariisi) oli ranskalainen urheilujohtaja ja olympiatason uimari.
Beriloux voitti 100 metrin ensimmäinen selkäuinnin Ranskan mestaruutensa 12-vuotiaana vuonna 1937. Urallaan, joka kesti vuoteen 1951, hän saavutti 40 Ranskan mestaruutta. Sodan jälkeen hän osallistui Lontoon olympialaisissa heinäkuussa 1948 100 metrin selkäuintiin ja sijoittui välierässään kuudenneksi.
Koulutukseltaan Berlioux on Sorbonnen yliopistosta valmistunut journalisti.
Monique Berlioux siirtyi 1960-luvun alussa Kansainvälisen olympiakomitean (KOK) palvelukseen Sveitsin Lausanneen. Silloinen KOK:n puheenjohtaja Avery Brundage nimitti hänet tiedotuspäälliköksi. Berlioux’sta tuli sittemmin kolmen KOK-puheenjohtajan aisapari Lausannen toimistosta. Vuonna 1969 hänestä tuli KOK:n pääsihteeri. Brundagen seuraajan lordi Killaninin aikana 1972–1980 Berlioux’n asema oli vahva ja näkyvä. Killanin jätti käytännön asioiden hoidon Berlioux’lle. Espanjalaisen Juan Antonio Samaranchin tultua KOK:n puheenjohtajaksi vuonna 1980 tilanne muuttui. Toisin kuin edeltäjänsä Brundage ja Killanin, Samaranch muutti työskentelemään Lausanneen KOK:n toimistoon. Berlioux oli saanut 1970-luvulla vahvan päätösvallan, jota uusi KOK:n puheenjohtaja ei enää katsonut toimivaksi malliksi. Kyseessä oli kaksi vahvaa persoonaa, joista Berlioux’n oli väistyttävä. Toisaalta Samaranch halusi lisää päätösvaltaa toimeenpanevan komitean jäsenille. Berlioux erosi tehtävistään kesäkuussa 1985. Erostaan hän sai KOK:n merkittävän erorahan.
Eronsa jälkeen hän toimi vuoden 1992 kesäkisoja hakeneen Pariisin kaupungin kaupunginjohtajan neuvonantajana.
Monique Berlioux’n kunniaksi nimettiin vuonna 1983 Ranskassa naisurheilijoille annettu palkinto. Palkinto voidaan antaa myös ei-ranskalaiselle naisurheilijalle.
Heinrich Brüning

| Heinrich Brüning |
| --- | --- |

Saksan valtakunnankansleri
 30. maaliskuuta 1930 – 30. toukokuuta 1932  
Presidentti:  Paul von Hindenburg
Edeltäjä:  Hermann Müller
Seuraaja:  Franz von Papen
Henkilötiedot
Syntynyt: 26. marraskuuta 1885 Münster, Saksa
Kuollut: 30. maaliskuuta 1970 (84 vuotta) Norwich, Vermont, Yhdysvallat
Tiedot
Puolue:  keskustapuolue
Heinrich Brüning (26. marraskuuta 1885 Münster, Saksa –  30. maaliskuuta 1970 Norwich, Vermont, Yhdysvallat) oli keskustapuoluetta edustanut saksalainen konservatiivipoliitikko. Hän toimi Saksan valtakunnankanslerina maaliskuusta 1930 toukokuuhun 1932 johtaen porvarillisten puolueiden kokoomushallitusta. Brüningin kanslerikautena alkanut siirtyminen parlamentarismista presidentin valtaoikeuksiin nojanneeseen poikkeushallintoon on nähty alkusoittona Weimarin tasavallan myöhemmälle luhistumiselle. Brüning oli Weimarin tasavallan pitkäaikaisin kansleri.
Elämä > Varhaisemmat vaiheet

Brüningin isä oli münsteriläinen etikka- ja viinikauppias. Brüning opiskeli historiaa, oikeustiedettä ja taloustiedettä Münchenin ja Strasbourgin yliopistoissa sekä vuosina 1911–1913 Englannissa. Väiteltyään vuonna 1915 tohtoriksi Bonnin yliopistosta hän värväytyi vapaaehtoisena Saksan armeijaan ja palveli ensimmäisessä maailmansodassa konekiväärikomppanian päällikkönä. Sodan jälkeen roomalaiskatolinen Brüning liittyi keskustapuolueeseen ja työskenteli vuosina 1920–1930 kristillisen ammattiyhdistysliikkeen keskusjärjestön Deutscher Gewerkschaftsbundin (DGB) toimitusjohtajana. Hän oli myös vuonna 1919 Preussin osavaltion kansanhuoltoministerinä toimineen Adam Stegerwaldin avustajana ja organisoi passiivista kansalaisvastarintaa vuoden 1923 Ruhrin miehityksen aikana.
Brüning valittiin vuonna 1924 valtiopäiville Breslaun kaupungin edustajana. Hänet tunnettiin keskustapuolueen valtiopäiväryhmän talousasiantuntijana ja joulukuussa 1929 hänet valittiin ryhmän puheenjohtajaksi. Hän oli myös Preussin edustajainhuoneen jäsen vuosina 1928–1930.